PATVIRTINTA

Radviliškio r. Šiaulėnų Marcelino Šikšnio

gimnazijos direktoriaus 2021 m.

gruodžio 31 d. įsakymu Nr. 1-21-57

**RADVILIŠKIO R. ŠIAULĖNŲ MARCELINO ŠIKŠNIO VALYTOJO PAREIGYBĖS APRAŠYMAS**

**I. BENDROJI DALIS**

1.1. Radviliškio r. Šiaulėnų Marcelino Šikšnio gimnazijos valytojas (toliau – valytojas) yra priskiriamas darbininkų grupei.

1.2. Pareigybės lygis – D.

1.3. Pareigybės paskirtis – palaikyti pavyzdingą tvarką ir švarą gimnazijos patalpose.

1.4. Valytojas yra tiesiogiai pavaldus ūkvedžiui ir privalo vykdyti visus jo nurodymus ir reikalavimus, neprieštaraujančius įstatymams ir kitiems teisės aktams.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

2.1. Valytojo kvalifikacijai netaikomi išsilavinimo ar profesinės kvalifikacijos reikalavimai.

2.2. Valytojas turi žinoti ir išmanyti:

2.2.1. valomų patalpų tipus ir paskirtį;

2.2.2. dezinfekcijos priemonių paskirtį, jų vartojimo būdą;

2.2.3. kompiuterinės įrangos valymo būdus;

2.2.4. patalpų valymo būdus ir inventorių;

2.2.5. chemines valymo priemones, jų sudėtį, savybes ir naudojimo taisykles;

2.2.6. kovos su parazitais ir kenkėjais priemones;

2.2.7. gimnazijos darbo tvarkos taisykles;

2.2.8. bendravimo psichologijos, profesinės etikos ir elgesio kultūros pagrindus;

2.2.9. valytojo saugos ir sveikatos, gaisrinės saugos ir elektrosaugos reikalavimus.

**III. VALYTOJO PAREIGAS EINANČIO DARBUOTOJO FUNKCIJOS**

3.1. Valytojas kasdien valo:

3.1.1. jam paskirtame plote gimnazijos ar gimnazijos skyriaus patalpas, grindų apvadus, laiptų turėklus, duris;

3.1.2. veidrodžius, durų rankenas, sportinį inventorių;

3.1.3. dulkes nuo baldų, palangių ir kitų paviršių

3.1.4. kilimines dangas dulkių siurbliu ir, esant būtinumui, priemonėmis, šalinančiomis dėmes;

3.1.5. praustuvus, unitazus specialiomis priemonėmis.

3.2. Esant poreikiui valo langus ir durų stiklines dalis. Vasarą valo langus tiek iš vidinės, tiek iš išorinės pusės.

3.3. Kasdien išpila šiukšles iš šiukšlių dėžių ir išneša šiukšles į konteinerį. Esant poreikiui išplauna šiukšlių dėžes.

3.4. Taupiai naudoja vandenį, valymo priemones, elektros energiją.

3.5. Savo valomame plote prižiūri ir laisto gėles, jei klasės ar kabineto vadovas tam neprieštarauja.

3.6. Pagal grafiką budi gimnazijoje. Budėjimo metu atlieka budinčių valytojų pareigas.

3.7. Efektyviai ir racionaliai naudoja darbo laiką, dirba tik tuos darbus, kurie yra nurodyti darbo užduotyje, darbo metu neužsiiminėja pašaliniais darbais, tinkamai organizuoja savo darbą.

3.8. Baigęs darbą, prieš išeidamas iš patalpos, valytojas turi patikrinti:

3.8.1. ar neliko neuždarytų langų ir esant reikalui juos uždaryti:

3.8.2. ar nebėga vanduo iš vandens čiaupų ir esant reikalui juos užsukti;

3.8.3. ar neliko įjungtas elektros apšvietimas ar elektros prietaisai ir esant reikalui juos išjungti.

2.9. Išeidamas iš patalpos valytojas jas užrakina.

3.10. Pastebėjęs vandentiekio, šildymo sistemos, elektros gedimus, gimnazijos turto sugadinimo ar sunaikinimo atvejus valytojas apie tai nedelsdamas privalo pranešti ūkvedei.

3.11. Vykdo kitus gimnazijos direktoriaus ar ūkvedžio vienkartinio pobūdžio pavedimus, mokinių atostogų metu papildomai atlieka aplinkos priežiūros, augalų laistymo, gimnazijos patalpų dažymo darbus.

\_\_\_\_\_\_\_\_\_\_\_\_\_\_\_\_\_\_\_\_